મુંબઈ, 27 જુલાઈ : બૉલીવુડ ફિલ્મોમાં સામાન્ય રીતે કોઈ પણ ગીતને વધુ રંગીન બનાવવા માટે વરસાદનો સહારો લેવામાં આવે છે. આ માટે નિર્માતા-દિગ્દર્શકોએ વધારાની મહેનત કરવી પડે છે, પણ અનેક વખતે આવો નુસ્ખો હિટ થઈ જાય છે. હાલમાં વરસાદની મોસમ પૂરબહારમાં ખિલી છે. સાહિત્ય અને પ્રેમની ભાષામાં કહીએ તો વરસાદનો પર્યાય એટલે મદમસ્ત શ્રાવણ. જોકે ગુજરાતમાં શ્રાવણ મહીનો હજી શરૂ થયો નથી, પણ હિન્દી ભાષી રાજ્યોમાં તે શરૂ થઈ ચુક્યું છે.